རྒྱ་མཚོ་ལགས་ཨ་མདོ་རྔ་པ་ཁུལ་དུ་འཁྲུངས་པ་དང་།སྒོ་མང་དགོན་དུ་ཆོས་སྒོར་ཞུགས་ནས་སྲོལ་རྒྱུན་གྱི་སློབ་གཉེར་དང་དེ་བཞིན་རྡུལ་ཚོན་དཀྱིལ་འཁོར་བཞེངས་སྟངས་ཐོག་ལ་སྦྱོང་བརྡར་བྱས་པ་རེད།སྤྱི་ལོ་༡༩༨༩ལོ་ནས་༡༩༩༩ལོ་བར་ལ་ཁོང་གིས་རྒྱ་གར་ནང་གི་དགེ་ལྡན་དགོན་པར་མུ་མཐུད་སློབ་གཉེར་གནང།དགོན་པས་ཁོང་ལ་རྩེར་སོན་གྱི་རྡུལ་ཚོན་དཀྱིལ་འཁོར་བཞེངས་པའི་ལག་རྩལ་ཡོད་པ་ཤེས་རྟོགས་བྱུང་རྗེས་གྲྭ་པ་ཚོ་ཞིག་དང་མཉམ་དུ་སྒྱུ་རྩལ་སྐོར་སྐྱོད་འགྲེམ་སྟོན་བྱེད་དུ་མངགས་པ་རེད།དེང་སྐབས་ཁོང་ཨ་རིའི་ཉིའུ་ཡོག་གྲོང་ཁྱེར་དུ་བཞུགས་ཡོད།